Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 32/12/5508	Ružomberok, 29.5.2012
EEČ : 2-42-59-2012

U Z N E S E N I E

Trestná vec:	obvinená XXXXX  
Prečin:	Neoprávnené nakladanie s osobnými údajmi podľa § 374 odsek 1 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
obvinená XXXXX vyhlásila, že spáchala skutok pre ktorý je stíhaná, poškodení XXXXX, XXXXX  nepožadovali od obvinenej náhradu škody, postačovalo im verbálne ospravedlnenie, ktoré obvinená vykonala počas mediácie. Obv. XXXXX zložila na účet Okresnej prokuratúry v Ružomberku peňažnú sumu na všeobecne prospešné účely vo výške 50,- Eur, pričom adresátom tejto sumy je Trojlístok, Centrum sociálnych služieb, so sídlom Ul. Riadok č. 8,  03401   XXXXX, IČO:00647802, číslo účtu 8339659150/5600 vedený v Dexia banka, kde z uvedenej sumy patrí štátu na peňažnú pomoc obetiam trestnej činnosti  50%  podľa osobitného zákona.
a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-843/OO-RK-2011.
ako finančný agent spoločnosti FinConsulting, a. s. spísala návrh na uzavretie poistnej zmluvy zo dňa 11.06.2010 doručený Wüstenrot poisťovni, a. s., v  ktorom bol uvedený ako poistník XXXXX, nar. XXXXX a druhý poistený XXXXX, nar. XXXXX, v návrhu boli uvedené údaje týkajúce sa týchto  osôb  a  to meno a priezvisko, rodné číslo, dátum narodenia, adresa trvalého bydliska, ako aj iné charakteristiky týchto osôb, pričom XXXXX a XXXXX o takomto návrhu poistnej zmluvy nemali žiadnu vedomosť, nikomu za týmto účelom neposkytli svoje osobné údaje ani nedali súhlas na ich použitie, po  predložení  návrhu na uzavretie  poistnej  zmluvy a  zaplatení  prvého  poistného  vo  výške 35,- Eur, Wüstenrot  poisťovňa, a. s.  tento  návrh  akceptovala  a  uzavrela  poistnú zmluvu č. 381239/1 - Investičné životné poistenie pre zdravie a dôchodok, pričom obvinená získala ich osobné údaje v čase, keď pracovala  na  pozícii  finančného  špecialistu spoločnosti FinConsulting, a. s. a na základe mandátnej zmluvy bola povinná dodržiavať zákon č. 428/2002 Z. z. o ochrane osobných  údajov  a  osobné  údaje  bez súhlasu týchto osôb neoprávnene poskytla a sprístupnila Wüstenrot poisťovni, a. s., čím  porušila  povinnosť  podľa  zákona č. 428/2002 Z. z. o  ochrane  osobných údajov.
Odôvodnenie: 
             Uznesením povereného príslušníka, OO PZ XXXXX sp. zn. ORP-843/OO-RK-2011 z 27.03.2012 bolo podľa § 206 ods. 1 Tr. por. vznesené obvinenie XXXXX pre prečin neoprávneného nakladania s osobnými údajmi podľa § 374 ods. 1 písm. b) Trestného zákona, na tom skutkovom základe tak, ako je to uvedené vo výrokovej časti tohto uznesenia.  
     	
             Spáchanie skutku bolo obvinenej okrem jej priznania preukázané aj výpoveďami svedkov XXXXX, XXXXX a ďalšími listinnými dôkazmi.
            
             Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
           
            XXXXX a poškodení uzavreli dňa 23.05.2012 pred probačným a mediačným úradníkom na Okresnom súde v Ružomberku dohodu o zmieri, v rámci ktorej poškodení nepožadovali od obvinenej náhradu škody, postačovalo im verbálne ospravedlnenie, ktoré obvinená vykonala počas mediácie.
    	 
             XXXXX  slobodne, vážne, zrozumiteľne a určito vyhlásila, že spáchala skutok, za ktorý je stíhaná.	
            
             XXXXX zložila na účet Okresnej prokuratúry v Ružomberku peňažnú sumu vo výške 50,- Eur, pričom adresátom tejto sumy je Trojlístok, Centrum sociálnych služieb, so sídlom Ul. Riadok č. 8, 03401 XXXXX, IČO: 00647802, číslo účtu 8339659150/5600 vedený v Dexia banka, kde z uvedenej sumy patrí štátu na peňažnú pomoc obetiam trestnej činnosti 50% podľa osobitného zákona.

Poškodení spolu s obvinenou pri uzatváraní zmieru uviedli, že súhlasia s výškou sumy určenej na všeobecne prospešné účely, ktorú obvinená zložila na účet Okresnej prokuratúry XXXXX. 
        
Táto suma je primeraná závažnosti spáchaného trestného činu.
      
XXXXX a poškodení s týmto spôsobom vybavenia veci v prípravnom konaní vyslovili súhlas. 
    	
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
	 
            Preto som rozhodol tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor